als_Latn dik_Latn sag_Latn
Para dy vitesh, Aurela Gaçe ishte një nuse në pasarelë në sfilatën e “Geraldina Sposa”, ndërsa këtë vit vjen si e ftuar bashkë me partnerin, Skerdi. Ka rënë në sy “look”-u i tyre i veçantë si çift, që asnjëherë nuk heqin dorë nga ekstravaganca në publik për të qenë gjithmonë kontroversë.
Në sfilatën ku kodi i veshjes si zakonisht është ngjyra e bardhë, Aurela çuditi të pranishmit, pasi jo vetëm ishte veshur kokë e këmbë me të zeza, por madje kishte mbuluar fytyrën me një rrjetë të zezë.
Pak muaj pasi këngëtarja u bë nënë për herë të dytë shfaqet shumë në formë. Kjo është hera e dytë që artistja dhe bashkëshorti guxojnë me “look”-n e tyre në një event nusesh.
Kujtojmë që vitin e kaluar Aurela kishte pikturuar gjysmën e fytyrës me gurë të shndërritshëm, ndërsa Skerdi, edhe pse i veshur me kostum shik, e kishte thyer seriozitetin me shaminë që kishte lidhur në kokë.
als_Latn als_Latn als_Latn als_Latn